SNNP ชี้ Q4 โตเด่น! ลุ้นปีหน้าสู่ปีทอง
SNNP สามารถทำกำไรปกติใน Q3/64 ที่ 58 ล้านบาท เพิ่มขึ้น 13% จากงวดเดียวกันของปีก่อน ไม่รวมรายได้จาก SIRIPRO ยังคงขยายตัวต่อเนื่อง เพิ่มขึ้น 3% 
SNNP สามารถทำกำไรปกติใน Q3/64 ที่ 58 ล้านบาท เพิ่มขึ้น 13% จากงวดเดียวกันของปีก่อน ไม่รวมรายได้จาก SIRIPRO ยังคงขยายตัวต่อเนื่อง เพิ่มขึ้น 3%
9 ต.ค. 2564

คุณค่าบริษัท
มีการวิเคราะห์กันว่า บริษัท ศรีนานาพร มาร์เก็ตติ้ง จำกัด (มหาชน) หรือ SNNP สามารถทำกำไรปกติในไตรมาส 3 ปี 2564 ที่ 58 ล้านบาท เพิ่มขึ้น 13% จากงวดเดียวกันของปีก่อน เนื่องจากกำไรที่ขยายตัวจากงวดเดียวกันของปีก่อนส่งผลจากรายได้ในประเทศ ซึ่งไม่รวมรายได้จาก SIRIPRO ยังคงขยายตัวต่อเนื่อง เพิ่มขึ้น 3% จากงวดเดียวกันของปีก่อน แม้โควิด-19 ระบาดรุนแรง โดย Jele, Bento และ Lotus ที่เติบโตดีต่อเนื่อง ด้านรายได้ต่างประเทศปรับตัวลดลง 5%  จากงวดเดียวกันของปีก่อน จากการ lockdown ในกัมพูชาและเวียดนาม
นอกจากนี้ EBIT margin ขยายตัว แม้จะมีการทำ Bubble &amp; Seal โรงงานในช่วงเดือน ก.ค. ทำให้ต้นทุนการผลิตสูงขึ้น และเริ่มกลับสู่ระดับปกติในช่วงเดือน ส.ค. ด้าน SG&amp;A expenses ปรับตัวลดลงจากการ deconsolidation ของ SIRIPRO
ส่วนดอกเบี้ยจ่ายปรับตัวลดลง เนื่องจากนำเงินจาก IPO ไปชำระหนี้ สำหรับกำไรปกติที่ลดลงจากไตรมาสก่อน ส่งผลจากรายได้รวมที่ปรับตัว ลดลงจากไตรมาสก่อนจากรายได้ ทั้งในและต่างประเทศที่ปรับตัวลดลงจากการทำ Bubble &amp; Seal และโควิด-19 ที่ระบาดรุนแรง
อย่างไรก็ตาม ชอบการทำ Bubble &amp; Seal โดย SNNP ได้ทำเป็นโรงงานกลุ่มแรก ๆ ในกลุ่ม Food &amp; Beverage ช่วยป้องกันการติดเชื้อ และส่งผลบวกต่อการผลิตในระยะยาว
ขณะเดียวกัน บล.เคทีบีเอสที คาดกำไรจะกลับมาเติบโตโดดเด่นอีกครั้งในไตรมาส 4 ปี 2564 ทั้งจากงวดเดียวกันของปีก่อน และจากไตรมาสก่อน จากประชากรมีอัตราการฉีดวัคซีนเพิ่มขึ้น ทำให้มีการเปิดเมืองซึ่งช่วยเพิ่ม traffic ทั้งใน convenience stores, modern trade และ traditional trade อีกทั้งเด็กนักเรียนเริ่มเปิดเทอมตั้งแต่ 1 พ.ย. 2564 ทำให้การบริโภคฟื้นตัว
นอกจากนี้ ทาง SNNP จะออกผลิตภัณฑ์ใหม่ ขาไก่ผสมกัญชงในช่วงเดือน ธ.ค.นี้ ดังนั้นคงประมาณการกำไรสุทธิปี 2564 ที่ 432 ล้านบาท เพิ่มขึ้น 361%  จากงวดเดียวกันของปีก่อน และกำไรปกติที่ 303 ล้านบาท เพิ่มขึ้น 224% จากงวดเดียวกันของปีก่อน หนุนโดยรายได้รวมขยายตัว เพิ่มขึ้น 4% จากงวดเดียวกันของปีก่อนพร้อมกับอัตรากำไรขั้นต้นขยายตัวจากงวดเดียวกันของปีก่อน จากสัดส่วนรายได้การค้าแบบดั้งเดิมที่ปรับตัวเพิ่มขึ้น รวมทั้ง SG&amp;A expenses ปรับตัวลดลง 19% จากการ deconsolidation ของ SIRIPRO และดอกเบี้ยจ่ายปรับตัว ลดลง 48%  จากงวดเดียวกันของปีก่อน
สำหรับปี 2565 มองว่าเป็นปีทองของ SNNP หลังสถานการณ์ COVID-19 ทั้งในและต่างประเทศคลี่คลาย โดยประเมินกำไรปกติที่ 468 ล้านบาท เพิ่มขึ้น 54% จากงวดเดียวกันของปีก่อน
ดังนั้นคงราคาเป้าหมายที่ 15.50 บาท แนะนำ “ซื้อ”
…
ผู้ถือหุ้นรายใหญ่
รายชื่อกรรมการ